द्विनेत्री दूरदर्शी
टेलिस्कोप (मोनोक्युलर) के विपरीत दूरबीन (बाइनोक्युलर) उपयोगकर्ता को त्रि-आयामी छवि प्रस्तुत कराती है: अपेक्षाकृत नज़दीक की वस्तुओं को देखते समय दर्शक की दोनों आंखों के लिए थोड़े से अलग दृष्टिकोण से छवियां प्रस्तुत होती हैं जो कि मिल कर गहराई का प्रभाव प्रस्तुत करती हैं। मोनोक्युलर टेलिस्कोप के विपरीत इसमें भ्रम से बचने के लिए एक आंख को बंद अथवा ढकने की आवश्यकता नहीं पड़ती है। दोनों आंखों के प्रयोग से दृष्टिसंबंधी तीव्रता (रिज़ोल्यूशन) काफी बढ़ जाती है और ऐसा काफी दूर की वस्तुओं के लिए भी होता है जहां गहराई का आभास स्पष्ट नहीं होता।
एनाग्लिफ़
एनाग्लिफ़ 3D (अंग्रेजी: Anaglyph 3D), एक त्रिविम (त्रि-आयामी) प्रभाव है जो प्रत्येक आंख की छवि को अलग-अलग रंगों के निस्यंदक या फिल्टर (आमतौर पर वर्णिक या क्रोमैटिक रूप से विपरीत) के द्वारा संकेतीकृत करके प्राप्त किया जाता है, और आमतौर पर यह फिल्टर लाल और आश्याम (सायन) रंग के होते हैं। एनाग्लिफ़ 3D छवियों में फ़िल्टर किए गए दो अलग-अलग रंगीन चित्र होते हैं, प्रत्येक आंख के लिए एक। जब एक "रंग-कोडित" "एनाग्लिफ़ चश्मे" के द्वारा इन्हें देखा जाता है, तो दोनों आँखों तक अलग-अलग छवि पहुँचती है और इसके द्वारा एक त्रि-आयामी प्रभाव पैदा होता है। मस्तिष्क का दृश्य प्रांतस्था (Visual cortex) इसे त्रि-आयामी दृश्य या रचना की धारणा से जोड़ देता है।